A4-0193/97

Ψήφισμα σχετικά με την πρόοδο που σημειώθηκε στο πλαίσιο της ανάπτυξης της Κοινής Εξωτερικής Πολιτικής και της Πολιτικής Ασφάλειας (Ιανουάριος-Δεκέμβριος 1996)

Το Ευρωπαϊκό Κοινοβούλιο,

- έχοντας υπόψη το άρθρο Ι.7 της Συνθήκης για την Ευρωπαϊκή Ένωση,

- έχοντας υπόψη τα άρθρα 92.4 και 148 του Κανονισμού του,

- έχοντας υπόψη τα ψηφίσματα της 18ης Μαΐου 1995 σχετικά με τις προόδους που πραγματοποιήθηκαν στην εφαρμογή της Κοινής Εξωτρερική Πολιτικής και της Πολιτικής Ασφάλειας (Νοέμβριος 1993 - Δεκέμβριος 1994) ((EE C 151 της 19.6.1995, σελ. 223)), της 18ης Ιουλίου 1996 σχετικά με τις προόδους που σημειώθηκαν στην εφαρμογή της ΚΕΠΠΑ (Ιανουάριος - Δεκέμβριος 1995) ((EE C 261 της 9.9.1996, σελ. 154)) και της 16ης Ιανουαρίου 1997 σχετικά με το γενικό πλαίσιο για το σχέδιο αναθεώρησης των συνθηκών ((EE C 33 της 3.2.1997, σελ. 66)),

- έχοντας υπόψη τα ψηφίσματά του, στα οποία ορίζεται η θέση του Σώματος έναντι της διεξαγόμενης Διακυβερνητικής Διάσκεψης,

- έχοντας υπόψη την έκθεση της Επιτροπής Εξωτερικών Υποθέσεων, Ασφάλειας και Αμυντικής Πολιτικής (A4-0193/97),

Α. λαμβάνοντας υπόψη ότι, όπως προβλέπει το δεύτερο εδάφιο του άρθρου Ι.7 της ΣΕΕ, το Ευρωπαϊκό Κοινοβούλιο έχει καθήκον να οργανώνει κάθε χρόνο μια συζήτηση σχετικά με την πρόοδο που έχει σημειωθεί στα πλαίσια της ανάπτυξης της Κοινής Εξωτερικής Πολιτικής και της Πολιτικής Ασφάλειας,

Β. λαμβάνοντας υπόψη τους στόχους της πολιτικής αυτής, η οποία είναι σύμφωνη με το άρθρο Ι.1 της ΣΕΕ, καθώς και με το άρθρο Γ που αφορά τη συνάφεια των εξωτερικών πρωτοβουλιών της Ένωσης, στο σύνολό της, και την ευθύνη του Συμβουλίου και της Επιτροπής όσον αφορά τις πρωτοβουλίες αυτές,

Γ. λαμβάνοντας υπόψη τη χρήση των μέσων που προβλέπει η ΣΕΕ εκ μέρους τόσο του Ευρωπαϊκού Συμβουλίου, όσο και του Συμβουλίου, και ειδικότερα των Δράσεων και των Κοινών Θέσεων, καθώς τα προβλεπόμενα στο άρθρο Ι.4, παράγραφος 1 που αφορούν τον προσδιορισμό μιας Κοινής Εξωτερικής Πολιτικής και μιας Πολιτικής Ασφάλειας,

Δ. λαμβάνοντας υπόψη ότι έχουν προκύψει σημαντικές προκλήσεις και έχουν ξεσπάσει νέες κρίσεις, οι οποίες απαιτούν ισχυρότερη και αποτελεσματικότερη δράση της ΕΕ στον τομέα της πρόληψης και της ειρηνικής επίλυσης συγκρούσεων,

Ε. λαμβάνοντας υπόψη ότι δεν έχει συναφθεί διοργανική συμφωνία για θέματα ΚΕΠΠΑ καθώς και την ελάχιστη προσοχή που έχει δώσει το Συμβούλιο στις εκτιμήσεις και τις συστάσεις του Σώματος,

ΣΤ. λαμβάνοντας υπόψη ότι το Ευρωπαϊκό Κοινοβούλιο οφείλει να θέτει διαρκώς υπό αμφισβήτηση και να αναθεωρεί το ρόλο και τη δράση του στο πλαίσιο της ΚΕΠΠΑ, προκειμένου να μεγιστοποιήσει το κύρος του και να αυξήσει το δημοκρατικό έλεγχο επί της ΚΕΠΑΑ,

Ζ. υπενθυμίζοντας ότι η ανάπτυξη της ΚΕΠΠΑ δεν αποτελεί αυτοσκοπό, αλλά ένα μέσο το οποίο βοηθά την ΕΕ να συμβάλει στη διεθνή ασφάλεια και ειρήνη, στην ανοχή και στο σεβασμό των ανθρωπίνων δικαιωμάτων και των πολιτικών, κοινωνικών και οικονομικών ελευθεριών, καθώς και στην προώθηση και την ανάπτυξη των ευρωπαϊκών αξιών της δημοκρατίας, της ελευθερίας και της αλληλεγγύης,

Η. εκτιμώντας ότι δεν έχει δοθεί η απαραίτητη προτεραιότητα στην πολιτική ειρήνης και ασφάλειας, καθώς και ότι ο σχεδιασμός και η ανάπτυξη μη στρατιωτικών μέσων πρόληψης, αναχαίτισης και επίλυσης συγκρούσεων θα αποτελέσουν σημαντικότατο καθήκον κατά τα προσεχή έτη,

Θ. επισημαίνοντας, στο πλαίσιο αυτό, ότι οι ρήτρες ανθρωπίνων δικαιωμάτων και δημοκρατίας που θα πρέπει να περιέχονται σε όλες τις οικονομικές συμφωνίες με τρίτες χώρες αποτελούν σημαντικό μέσον για την προστασία και τη στήριξη των αξιών αυτών,

Ι. λαμβάνοντας υπόψη ότι ενόψει της επικείμενης αναθεώρησης της ΣΕΕ και με γνώμονα τα όσα συνέβησαν το 1996, φαίνεται σκόπιμο να πραγματοποιηθεί μια ανάλυση των γενικών τάσεων διαμόρφωσης της ΚΕΠΠΑ από την έναρξη εφαρμογής της το Νοέμβριο του 1993,

Ανάλυση των γενικών γραμμών λειτουργίας της ΚΕΠΠΑ

1. είναι της άποψης ότι η πρόοδος που σημειώθηκε στα πλαίσια της διαμόρφωσης της ΚΕΠΠΑ κατά την περίοδο εφαρμογής της υπήρξε απογοητευτική από την σκοπιά της βελτίωσης της οργάνωσης, της ορατότητας και της αύξησης της ικανότητας δράσεως της Ένωσης[semigr ] ούτως εχόντων των πραγμάτων, οι πολίτες της Ένωσης συνεχίζουν να πιστεύουν ότι η δρομολόγηση της πολιτικής αυτής δεν υπήρξε εντυπωσιακή[semigr ]

2. είναι της άποψης ότι παρόλο που ο διορισμός ειδικών απεσταλμένων για τη διευθέτηση ειδικών προβλημάτων έχει ως αποτέλεσμα τη βελτίωση της παρουσίας της ΕΕ στις μεγάλες διενέξεις, οι απεσταλμένοι, αυτοί καθεαυτοί, δεν επαρκούν για να εξασφαλίσουν ότι η ΕΕ θα διαδραματίσει πλήρως το ρόλο της[semigr ]

3. εκφράζει τη λύπη του για το γεγονός ότι, πλην ευαρίθμων εξαιρέσεων, η χρήση των Κοινών Δράσεων και Θέσεων περιορίστηκε μόνο σε ειδικές περιπτώσεις και δεν αποτολμήθηκε ο σχεδιασμός, μέσω αυτών, ολοκληρωμένων και μακροπροθέσμων στρατηγικών για την αντιμετώπιση των σοβαρών παγκοσμίων προβλημάτων[semigr ] εκφράζει τη λύπη του διότι, τρία έτη μετά την έναρξη ισχύος της Συνθήκης για την Ευρωπαϊκή Ένωση, οι κοινές δράσεις και οι κοινές θέσεις είναι ελάχιστες σε σύγκριση με τις δηλώσεις, μολονότι αποτελούν τα πραγματικά μέσα της ΚΕΠΠΑ[semigr ]

4. εκφράζει τη λύπη του διότι η ΕΕ συχνά δεν στάθηκε ικανή να εφαρμόσει τις ρήτρες ανθρωπίνων δικαιωμάτων και δημοκρατίας που πρέπει να περιέχονται σε όλες τις οικονομικές συμφωνίες με τρίτες χώρες, εθελοτυφλώντας μπροστά στις κατάφωρες παραβιάσεις των διεθνών συμβάσεων που σημειώθηκαν σε ορισμένες από αυτές[semigr ]

5. διαπιστώνει ότι οι έντονες πολιτικές και διπλωματικές πρωτοβουλίες της Προεδρίας και της Τρόϊκας της Ένωσης δεν κινήθηκαν μέσα σε ένα ισχυρό και λογικό θεσμικό πλαίσιο, γεγονός το οποίο περιόρισε την αποτελεσματικότητα της εξωτερικήςδράσεως της Ένωσης[semigr ] φρονεί ότι απαιτείται να αντικατασταθεί η σημερινή δομή της Τρόϊκα από μια σταθερότερης δομής Τροϊκας που θα αποτελείται από τον Πρόεδρο του Συμβουλίου, τον υπεύθυνο επί θεμάτων εξωτερικής πολιτικής Επίτροπο και τον Γενικό Γραμματέα του Συμβουλίου[semigr ]

6. διαπιστώνει ότι μετά από αρκετά έτη εφαρμογής της ΚΕΠΠΑ οι προσανατολισμοί της καθορίζονται βάσει συμφερόντων που διαμορφώνονται κατόπιν διακυβερνητικών συνεννοήσεων[semigr ] υπό την έννοια αυτή, θα πρέπει να επισημανθεί ότι η Επιτροπή έχει εγκαταλείψει το προβλεπόμενο από το άρθρο Ι.8 της ΣΕΕ δικαίωμά της υποβολής σχετικών προτάσεων[semigr ]

7. υπενθυμίζει ότι η πείρα έχει καταδείξει το ενισχυμένο πολιτικό βάρος των κοινών πρωτοβουλιών της Ένωσης σε σχέση με αυτές των κρατών μελών ξεχωριστά[semigr ]

8. εκφράζει τη λύπη του για το γεγονός ότι διάφορα κράτη μέλη παραβιάζουν τακτικά το άρθρο Ι.1., παρ. 4 της Συνθήκης για την Ε.Ε., υπονομεύοντας έτσι την αποτελεσματικότητα της ΚΕΠΠΑ[semigr ]

9. επισημαίνει την ανάγκη δημιουργίας μιάς μονάδας μελέτης και αναλύσεως που θα απαρτίζεται από υπαλλήλους της Επιτροπής, του Συμβουλίου καθώς και από εθνικούς υπαλλήλους, η οποία θα αξιολογεί τους κινδύνους και τις απειλές από ευρωπαϊκής σκοπιάς καθώς επίσης θα ευθυγραμμίζει τα διπλωματικά σώματα και τις εθνικές υπηρεσίες πληροφοριών προς τους στόχους του ΚΕΠΠΑ,

10. ζητεί να παρασχεθεί η δυνατότητα στα κράτη μέλη της Ένωσης να χρησιμοποιούν, στις τρίτες χώρες όπου δεν έχουν διπλωματική αντιπροσωπεία, τις αποστολές της Επιτροπής με στόχο την εκπροσώπηση των συμφερόντων τους παράλληλα αυτών της Ένωσης[semigr ]

11. εκφράζει τη λύπη του για τα βραδύτατα βήματα που πραγματοποιούνται στην διαμόρφωση μιας κοινής πολιτικής ασφαλείας, στη διαμόρφωση και το συντονισμό των αμυντικών πολιτικών και στην εξέλιξη των σχέσεων μεταξύ ΔΕΕ και ΕΕ[semigr ]

12. ζητεί, όταν η Ένωση αρχίσει να καθορίζει τα συμφέροντά της στον τομέα της ασφάλειας, η έμφαση να μην δίδεται πλέον στην ασφάλεια νοούμενη κυρίως με τη στρατιωτική της έννοια, αλλά σε μία έννοια που θα έχει ως επί το πλείστον σχέση με την οικονομική και κοινωνική σταθερότητα, την εκτόνωση εθνοτικών εντάσεων και την προώθηση της συνεχούς ολοκλήρωσης[semigr ]

13. επαναλαμβάνει την πρότασή του να συνεκτιμηθεί στο πλαίσιο μιας κοινής πολιτικής ασφάλειας η δυνατότητα συγκρότησης ενός ευρωπαϊκού πολιτικού σώματος ειρήνης, προκειμένου να ενισχύει την ανθρωπιστική δράση, να οδηγεί στην ειρηνική επίλυση των συγκρούσεων, να προλαμβάνει την έκρηξη νέων συγκρούσεων και να παρέχει τα απαραίτητα μέτρα οικοδόμησης εμπιστοσύνης ξεκινώντας από υφιστάμενες εμπειρίες όπως η ECMM (Αποστολή Παρακολούθησης της Κοινότητας στην πρώην Γιουγκοσλαβία)[semigr ]

14. εκφράζει τη λύπη του διότι το Συμβούλιο δεν έχει ακόμη καταλήξει σε συμφωνία για μία κοινή και περιοριστική ερμηνεία των οκτώ κριτηρίων που υπάρχουν όσον αφορά τις μεταφορές όπλων, όπως αυτά διατυπώθηκαν κατά τις συνεδριάσεις των Συμβουλίων του Λουξεμβούργου (Ιούνιος 1991) και της Λισσαβώνας (Ιούνιος 1992)[semigr ]

15. διαπιστώνει ότι η ΚΕΠΠΑ δεν εξελίχθηκε όπως είχε προβλεφθεί στην ΣΕΕ και ζητεί από τα κράτη μέλη να προβούν στις απαραίτητες θεσμικές αλλαγές, προκειμένου η ΚΕΠΠΑ να καταστεί αποτελεσματική και συνεκτική[semigr ]

16. εκφράζει την ικανοποίησή του για την πρόοδο της ιδέας ενσωμάτωσης της ΔΕΕ στην Ευρωπαϊκή Ένωση, την οποία είχαν προτείνει ορισμένες χώρες[semigr ]

17. εκφράζει τη λύπη του για το γεγονός ότι το Συμβούλιο δεν κάνει πραγματική χρήση του άρθρου Ι.3, παράγραφος 2 και ζητεί από το Συμβούλιο να θέσει ως προτεραιότητα την επίτευξη προόδου στο συγκεκριμένο θέμα[semigr ]

18. εκφράζει τη λύπη του για το γεγονός ότι δεν κατέστη δυνατή η σύναψη μιας διοργανικής συμφωνίας για την εφαρμογή του άρθρου Ι.7 της ΣΕΕ και ότι το Συμβούλιο συνεχίζει να μην ενημερώνει τακτικά και εγγράφως το ΕΚ, σχετικά με την ανάπτυξη της ΚΕΠΠΑ[semigr ]

19. πιστεύει ότι η αποτελεσματικότητα και η διαφάνεια της ΚΕΠΠΑ θα βελτιωθούν σημαντικά εάν οι επιχειρησιακές δαπάνες βαρύνουν κανονικά τον κοινοτικό προϋπολογισμό, εκτός από περιπτώσεις στις οποίες το Συμβούλιο αποφασίζει ομόφωνα να δράσει διαφορετικά[semigr ]

20. τονίζει ότι ο ρόλος του στην ΚΕΠΠΑ δεν μπορεί να περιοριστεί στην παραλαβή κυρίως πληροφοριών[semigr ] πρέπει να υπάρξει πρόβλεψη για κατάλληλη συμμετοχή του ΕΚ στον ορισμό των κατευθυντηρίων γραμμών και τον πολιτικό έλεγχο της εφαρμογής μέτρων της ΚΕΠΠΑ[semigr ]

21. εκφράζει την ελπίδα ότι η Διακυβερνητική Διάσκεψη θα καταλήξει σε μία διαρθρωτική βελτίωση της ΚΕΠΠΑ, σύμφωνα με τα προηγούμενα ψηφίσματα του Ευρωπαϊκού Κοινοβουλίου, με την καθιέρωση της λήψης των αποφάσεων με πλειοψηφία, την καλύτερη προβολή της δράσης της Ένωσης, καθώς και τη συνέχιση της συνεργασίας στον τομέα της άμυνας[semigr ]

22. εκφράζει επίσης τη λύπη του για το γεγονός ότι το Συμβούλιο συνεχίζει να μη ζητεί τη γνώμη του Σώματος πριν από την υιοθέτηση Κοινών Δράσεων και Θέσεων, καθώς και για το γεγονός ότι δεν ανταποκρίνεται πολιτικά στις συστάσεις που του απευθύνονται. Σχετικώς, ζητεί να περιλαμβάνονται επισήμως οι τελευταίες στην ημερήσια διάταξη του οργάνου αυτού[semigr ]

23. ζητεί από το Συμβούλιο να δεχθεί να συμπεριληφθούν μέλη του Ευρωπαϊκού Κοινοβουλίου στις αντιπροσωπείες της ΕΕ κατά τις διεθνείς διαπραγματεύσεις που διεξάγονται επί υπουργικού επιπέδου[semigr ]

24. ελπίζει ότι θα επιτευχθεί στενότερη συνεργασία και αμοιβαία ανταλλαγή πληροφοριών με την Επιτροπή των Προέδρων των επιτροπών εξωτερικών υποθέσεων των κοινοβουλίων των κρατών μελών προκειμένου να καταστεί δυνατός ο μεγαλύτερος δημοκρατικός έλεγχος της άσκησης της κοινής εξωτερικής πολιτικής και της πολιτικής ασφαλείας[semigr ]

25. σημειώνει το σημαντικό ρόλο που διαδραματίζουν ο Πρόεδρος του Κοινοβουλίου, η Επιτροπή Εξωτερικών Υποθέσεων Ασφάλειας και Αμυντικής Πολιτικής και οι άλλες επιτροπές του Κοινοβουλίου που ασχολούνται με τις εξωτερικές σχέσεις, οι Μεικτές Κοινοβουλευτικές Επιτροπές και οι Διακοινοβουλευτικές Αντιπροσωπίες στην παρακολούθηση της ΚΕΠΠΑ, επαναβεβαιώνει όμως την ανάγκη να ζητείται η γνώμη του και να τηρείται πλήρως και γραπτώς ενήμερο για την ανάπτυξη της πολιτικής αυτής, συμπεριλαμβανομένης της έγκρισης και της εφαρμογής κοινών δράσεων και κοινών θέσεων[semigr ] υπογραμμίζει ότι ο ρόλος του Ευρωπαϊκού Κοινοβουλίου στην ΚΕΠΠΑ δεν μπορεί να περιορισθεί σε μία απλή ενημέρωση: θα πρέπει να ληφθούν διατάξεις που να διασφαλίζουν την επαρκή συμμετοχή του ΕΚ στον καθορισμό των κατευθυντηρίων γραμμών και του πολιτικού ελέγχου της εφαρμογής των μέτρων ΚΕΠΠΑ[semigr ]

26. εκφράζει τη λύπη του διότι δεν έχει χρησιμοποιήσει πλήρως το δικαίωμά του να απευθύνει συστάσεις προς το Συμβούλιο στον τομέα της ΚΕΠΠΑ και εκφράζει την ικανοποίησή του για τα 113 ψηφίσματα στο πλαίσιο της συζήτησης επί επικαίρων, επειγόντων και σημαντικών θεμάτων σχετικά με τα ανθρώπινα δικαιώματα και την ΚΕΠΠΑ, τα οποία εγκρίθηκαν με τη διαδικασία του επείγοντος κατά το 1996, ενώ υπογραμμίζει την ανάγκη να διασφαλισθεί η συνοχή μεταξύ της διαδικασίας επείγοντος και της εργασίας των επιτροπών του Κοινοβουλίου που ασχολούνται με τις εξωτερικές σχέσεις[semigr ] θεωρεί ότι το Ευρωπαϊκό Κοινοβούλιο και η αρμόδια επιτροπή του οφείλουν να αναζητήσουν τρόπους βελτίωσης της αποτελεσματικότητας και της παρακολούθησης των μέσων που διαθέτει στον τομέα της ΚΕΠΠΑ[semigr ] πρόκειται για τα ψηφίσματα κατεπείγοντος, τις συστάσεις και τις συζητήσεις με την Επιτροπή και το Συμβούλιο επ´ ευκαιρία των συνεδριάσεων του Συμβουλίου[semigr ]

27. υπογραμμίζει την ανάγκη να διατηρηθεί η χρηματοδότηση της ΚΕΠΠΑ ως μη υποχρεωτικής δαπάνης, προκειμένου να καταστεί δυνατός ο κατάλληλος κοινοβουλευτικός έλεγχος[semigr ]

28. επιβεβαιώνει την προσήλωσή του στην προάσπιση των σημερινών του προνομίων σύμφωνης γνώμης στον τομέα της εξωτερικής πολιτικής, στοιχείο που αποτελεί ουσιαστικό μέσον δημοκρατικού ελέγχου[semigr ]

Όσον αφορά την πρόοδο που σημείωσε η ΚΕΠΠΑ το 1996

29. διαπιστώνει ότι οι Κοινές Δράσεις όσον αφορά την Πρώην Γιουγκοσλαβία, πέραν από πρωτοβουλία, υπήρξαν η συνέχεια των δράσεων που είχαν ήδη αναληφθεί το 1995[semigr ] εκφράζει τη λύπη του για την απουσία Κοινής Θέσεως σχετικά με τη Βοσνία-Ερζεγοβίνη καθώς και για την απουσία Κοινής Θέσεως σχετικά με τους όρους βελτίωσης των πολιτικών και οικονομικών σχέσεων με την Ομόσπονδη Δημοκρατία της Γιουγκοσλαβίας[semigr ]

30. ζητεί από το Συμβούλιο να αυξήσει τις διπλωματικές και οικονομικές πιέσεις επί των μερών της συμφωνίας του Ντέϊτον προκειμένου να εξασφαλισθεί η πλήρης εφαρμογή της, κυρίως όσον αφορά την έκδοση κατηγορούμενων εγκληματιών πολέμου στο Δικαστήριο για την Εκδίκαση Εγκλημάτων Πολέμου της Χάγης, καθώς και τον εντοπισμό χώρων ομαδικής ταφής και το μέρος όπου ευρίσκονται εξαφανισθέντα άτομα[semigr ]

31. εκφράζει τη λύπη του για την αναποτελεσματική αντίδραση της ΕΕ κατά το πρώτο ξέσπασμα της αλβανικής κρίσης και εκφράζει για μία ακόμη φορά την πεποίθησή του ότι μία πραγματικά κοινή εξωτερική πολιτική και πολιτική ασφάλειας δεν μπορεί με κανέναν τρόπο να νοείται ως μία πρόσθεση επιμέρους γεωπολιτικών συμφερόντων[semigr ]

32. διαπιστώνει ότι το Κοσσυφοπέδιο εξακολουθεί να ανήκει στις προβληματικές εκείνες ευρωπαϊκές περιοχές που χρειάζονται και ζητούν μία διαρκή λύση, καθώς ούτε κατά το 1996 ελήφθη καμία αποτελεσματική πρωτοβουλία για εκτενείς συνομιλίες μεταξύ όλων των μερών χωρίς προϋποθέσεις[semigr ]

33. θεωρεί θετική την Κοινή Δράση όσον αφορά τον ορισμό και τις αρμοδιότητες του κ. Moratinos, ως Ειδικού Απεσταλμένου της ΕΕ στη Μέση Ανατολή, εκφράζει ωστόσο τη λύπη του για την απουσία μιας πιο φιλόδοξης Κοινής Θέσεως, που να προσδιορίζει τις μακροπρόθεσμες πολιτικές της Ένωσης και να χρησιμεύει ως αναφορά για την ενδεχόμενη ανάληψη πρωτοβουλίας συγκεκριμένων κρατών μελών στην περιοχή[semigr ]

34. εκφράζει τη λύπη του για την αδυναμία της κοινοτικής διπλωματίας, όσον αφορά την κατάσταση στην Κύπρο και τις σχέσεις με την Τουρκία[semigr ] σχετικά με το θέμα αυτό, είναι της άποψης ότι θα πρέπει να προσδιοριστεί μια Κοινή Θέση, η οποία θα οριοθετεί τις σχέσεις αυτές, φρονεί δε ότι συνεδριάσεις όπως αυτή που έλαβε χώρα πρόσφατα στη Ρώμη μεταξύ των κρατών μελών και της Τουρκίας θα πρέπει να περιλαμβάνουν όσο το δυνατόν περισσότερα κράτη μέλη με στόχο την εξέλιξη της ΚΕΠΠΑ και να συμβάλουν στην επίλυση των υφισταμένων προβλημάτων[semigr ]

35. εκφράζει τη λύπη του για την πλήρη έλλειψη κοινών δράσεων και κοινών θέσεων για τις νότιες μεσογειακές χώρες κατά τα δύο τελευταία έτη, ειδικότερα δε εκφράζει τη λύπη του για την παραλυσία στο ζήτημα της Αλγερίας[semigr ]

36. εκφράζει τη λύπη του για το γεγονός ότι η ΕΕ δεν κατόρθωσε να προσδιορίσει μια Κοινή Θέση σχετικά με τη διεύρυνση του ΝΑΤΟ, τις σχέσεις με τη Ρωσία και την εμπλοκή στη διαδικασία διεύρυνσης της Κοινότητας[semigr ]

37. θεωρεί θετικό το γεγονός ότι η Αφρικανική Ήπειρος αποτέλεσε έναν από τους βασικούς στόχους της ΚΕΠΠΑ, μέσω δηλώσεων, Κοινών Θέσεων και Δράσεων, διαπιστώνει ωστόσο ότι παρά τις αναμφισβήτητες προσπάθειες που έγιναν, δεν φαίνεται ότι η ΕΕ έχει εξαντλήσει όλες τις δυνατότητες δράσεως[semigr ]

38. παρόλο που θεωρεί θετικές τις Κοινές Δράσεις του Ειδικού Απεσταλμένου στην περιοχή των Μεγάλων Λιμνών, καθώς και τις αντίστοιχες δράσεις που ανελήφθησαν για τη στήριξη της διαδικασίας των μεταρρυθμίσεων στη Λαϊκή Δημοκρατία στο Κογκό, διαπιστώνει την απουσία μιας κοινής σφαιρικής, καθορισμένης και αξιόπιστης πολιτικής, έναντι της ηπείρου αυτής[semigr ]

39. θεωρεί, ως εκ τούτου, ότι θα πρέπει να προσδιοριστεί μία Κοινή Θέση, μέσω της οποίας θα συγκληθεί μία «Περιφερειακή Διάσκεψη των Μεγάλων Λιμνών» με στόχο την επίλυση του προβλήματος των προσφύγων, τη στήριξη του εκδημοκρατισμού στη Λαϊκή Δημοκρατία του Κογκό, το Μπουρούντι και τη Ρουάντα, την ισόρροπη κατανομή εξουσίας στις χώρες αυτές, τον αυστηρό έλεγχο των όπλων που κυκλοφορούν στην περιοχή και τη μακροπρόθεσμη ανάπτυξη της συνεργασίας μεταξύ της ΕΕ και της περιοχής αυτής[semigr ]

40. εκφράζει τη λύπη του για το γεγονός ότι η Υπερατλαντική Δήλωση που υπεγράφη το Δεκέμβριο 1996 δεν έφερε πρακτικά αποτελέσματα στο συντονισμό της ΕΕ και των Ηνωμένων Πολιτειών, όσον αφορά θέματα τόσο σημαντικά, όπως είναι η ειρηνευτική διαδικασία στη Μέση Ανατολή[semigr ]

41. πιστεύει ότι η εντατικοποίηση του διαλόγου του Σαν Χοσέ μεταξύ της ΕΕ και της Κεντρικής Αμερικής αποτελεί κύριο στόχο της ΕΕ και ζητεί την κατάρτιση σφαιρικού προγράμματος δράσης της ΚΕΠΠΑ όσον αφορά τη Λατινική Αμερική, το οποίο να οδηγεί σε έναν πραγματικό «υπερατλαντικό διάλογο» μεταξύ των δύο περιοχών[semigr ]

42. εκφράζει την ικανοποίησή του για την ενίσχυση της κοινής δράσης της Ένωσης προκειμένου να επιτύχει την απαγόρευση των ναρκών κατά προσώπων, ελπίζοντας ότι το Συμβούλιο θα αναλάβει με πιο ενεργό τρόπο την εφαρμογή της κοινής δράσης[semigr ]

43. εκφράζει τη βαθειά του λύπη για την αύξηση των διαιρέσεων εντός της Ένωσης όσον αφορά τις σχέσεις με τη Λαϊκή Δημοκρατία της Κίνας, διαιρέσεων οι οποίες εκδηλώθηκαν κυρίως κατά τις εργασίες της Επιτροπής των Ηνωμένων Εθνών για τα Δικαιώματα του Ανθρώπου[semigr ]

44. υπογραμμίζει ότι οι διαιρέσεις αυτές έχουν ως αποτέλεσμα να ενισχύουν τους οπαδούς της «ανάπτυξης δίχως δημοκρατία» και προειοιδοποιεί για τις σοβαρές επιπτώσεις που έχει και που ενδέχεται να προκαλέσει ένα τέτοιο πρότυπο τόσο για τη Λαϊκή Δημοκρατία της Κίνας και τις χώρες τις περιοχής όσο και για όλες τις αναπτυσσόμενες χώρες, καθώς και για τη διατήρηση της παγκόσμιας ειρήνης[semigr ]

45. συγχαίρει την Επιτροπή για τις προσπάθειες και τις πρωτοβουλίες που ανέλαβε όσον αφορά την ανάπτυξη των σχέσεων της Ένωσης με την Ινδική Ομοσπονδία και καλεί το Συμβούλιο να ακολουθήσει την οδό αυτή[semigr ]

46. είναι της άποψης ότι οι Κοινές Θέσεις για τη Βιρμανία (Μιανμαρ) και την Κούβα αποτελούν ένα καλό παράδειγμα για την αποτελεσματική χρήση των μέσων αυτών και ενθαρρύνουν το Συμβούλιο να ακολουθήσει την πρακτική αυτή, η οποία καθιστά σαφέστερη την εξωτερική δράση της Ένωσης και της προσδίδει μεγαλύτερη αποτελεσματικότητα[semigr ]

47. θεωρεί ότι ο απολογισμός σε θέματα ασφαλείας είναι σχετικά θετικός, όσον αφορά τον προσδιορισμό στον τομέα αυτό, συντονισμένων θέσεων στα πλαίσια διεθνών διασκέψεων, και ότι θα πρέπει να βελτιωθούν οι σχέσεις εργασίας καθώς και ο συντονισμός των καθηκόντων γραμματείας μεταξύ ΕΕ και ΔΕΕ, ιδίως όσον αφορά την απομάκρυνση πολιτών της ΕΕ και την ενδεχόμενη συμμετοχή της ΔΕΕ στην περιοχή των Μεγάλων Λιμνών.

48. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, τις κυβερνήσεις και τα κοινοβούλια των κρατών μελών, καθώς και στον Γενικό Γραμματέα της Δυτικοεϋρωπαϊκής Ένωσης.